Պալատ Պուտինի համար: Ամենամեծ կաշառքի պատմությունը

Պալատ Պուտինի համար։ Ամենամեծ կաշառքի պատմությունը () կամ պարզապես Պալատ Պուտինի համար, ռուսական վավերագրական ֆիլմ-հետաքննություն Կոռուպցիայի դեմ պայքարի հիմնադրամի կողմից։

Ֆիլմը պատմում է կոռուպցիոն սխեմայի մասին, որը ըստ հետաքննության հեղինակների՝ ղեկավարում է Ռուսաստանի նախագահ Վլադիմիր Պուտինը։ Ֆիլմի մեծ մասը նվիրվում է «Պուտինի պալատին»՝ Սև ծովի ափին գտնվող առանձնատուն, որը ինչպես պնդվում է՝ պատկանում է Վլադիմիր Պուտինին վստահելի անձանց միջոցով։ Պալատական ​​համալիրի տարածքը 68 հեկտար է, այն դեպքում երբ 7000 հեկտար տարածք պալատի շուրջ համարվում է փակ, գտնվելով ԱԴԾ իրավասության ներքո։ Պալատական ​​համալիրի շինարարության արժեքը ԿԴՊՀ-ը գնահատել է 100 մլրդ ռուբլի (1.1 մլրդ եվրո, 700 մլրդ դրամ)։

Ֆիլմ-հետաքննությունը հրապարակվել է YouTube վիդեոհոսթինգում 2021 թվականի հունվարի 19-ին, Գերմանիայում թունավորումից բուժվող Ալեքսեյ Նավալնու Ռուսաստան վերադառնալուց հետո։ Առաջին 24 ժամվա ընթացքում ֆիլմը հավաքել է 20 միլիոն դիտում, դառնալով հունվարի 19-ին YouTube-ում ամենադիտված տեսահոլովակը և 26 երկրներում հայտնվեց YouTube-ի միտումների տասնյակում, որոնցից 10-ում զբաղեցրեց առաջին տեղը։ 2021 թվականի հունվարի 28-ին ֆիլմը հավաքեց 100 մլն դիտում, իսկ 2021 թվականի հունվարի 31-ի տվյալներով՝ ֆիլմը հավաքել է ավելի քան 105 մլն դիտում, 4.4 մլն լայք, 188 հազար դիզլայք և 1.6 մլն մեկնաբանություն։

Գնահատական
Օրվա ընթացքում ֆիլմը, որը թողարկվել է Նավալնու YouTube-յան ալիքում, հավաքել է 20 միլիոն դիտում։ Ըստ MBK Media-ի, ֆիլմն այդ օրվա ամենադիտված տեսանյութն է եղել YouTube-ում։ Հաջորդ օրը, ֆիլմը եղել է YouTube-ի՝ Ռուսաստանի, Բելառուսի, Կիպրոսի, Էստոնիայի, Ղազախստանի, Լատվիայի, Լիտվայի և Ուկրաինայի միտումների առաջին տեղում։ Երկու օրում ֆիլմը հավաքեց 40 միլիոն դիտում։ Երեք օրում այն հավաքեց 60 դիտում։

Վավերագրական ֆիլմի հրապարակման օրը, Կրեմլի խոսնակ Դմիտրի Պեսկովն ասաց որ Պուտինը որևէ պալատ չունի։ Հաջորդ օրը, ֆիլմը նա անվանեց «փսևդո-հետաքննություն» և «խաբեություն» թղթակիցների համար, ասելով որ քաղաքացիները պետք է «մտածեն այդպիսի խարդախներին գումար ուղարկելուց առաջ»։

Այնուհետև նախագահ Պուտինը Ուսանողի օրվա առթիվ ուսանողների հետ ունեցած տեսախորհրդակցության ժամանակ, ասաց որ պալատը չի պատկանում իրեն կամ իր հարազատներին։ Նա նաև պնդեց որ նյութերն օգտագործվել քաղաքացիների «ուղեղները լվանալու» համար։

Տես նաև 
Բողոքի ցույցեր Ռուսաստանում (2021)

Ծանոթագրություններ 

2021 ֆիլմեր
Ռուսական ֆիլմեր
Ռուսական վավերագրական ֆիլմեր
Ռուսերեն ֆիլմեր
Ընդդիմություն Վլադիմիր Պուտինին
ՅուԹյուբի տեսահոլովակներ
Վլադիմիր Պուտին